קרין מאיר רובינשטין

קרין מאיר רובינשטין (נולדה ב-23 באפריל 1971) היא המנכ"לית והנשיאה של האיגוד הישראלי לתעשיות מתקדמות (IATI), ארגון הגג הישראלי לתעשיות ההיי-טק ומדעי החיים. נולדה בתל אביב. אביה הוא שי מאיר, שניהל את מגדל שלום מאיר, ואביו, מרדכי מאיר, סבה של קרין, היה ממקימי המגדל. למדה בתיכון אליאנס. בשנת 1992 קיבלה תואר ראשון בכלכלה בהצטיינות באוניברסיטת תל אביב. בשנת 1996 השלימה תואר ראשון במשפטים ותואר שני במנהל עסקים (ופיננסים) מאוניברסיטת תל אביב. בשנים 1996–1997 התמחתה במשרד עורכי דין הורביץ ושות'. בשנת 1997 הצטרפה למשרד עורכי הדין אפרתי גלילי, ובהמשך הפכה לשותפה בכירה במשרד ומנהלת הפיתוח העסקי. בשנים 2008–2010 ייסדה וניהלה את מחלקת הפיתוח העסקי במשרד עורכי הדין הרצוג, פוקס, נאמן ושות'. משנת 2011 משמשת מנכ"לית ונשיאה של האיגוד הישראלי לתעשיות מתקדמות (IATI), ארגון הגג הישראלי לתעשיות ההיי-טק ומדעי החיים, המאגד למעלה מ-700 חברים מכל הסקטורים בישראל: חברות בוגרות, מרכזי פיתוח רב לאומיים, קרנות הון סיכון, סטארט אפים, חממות, מרכזי חדשנות של עיריות, חברות מסחור אקדמאיות ורפואיות ועוד. מאיר רובינשטין נבחרה פעמיים ברציפות לאחת מ"100 הצעירים המובילים בעסקים" של מגזין "פורבס" ישראל, וכן כאחת מ"40 הצעירים המובילים בעסקים" של דה-מרקר. קרין מייצגת תדיר את ישראל ותעשיית החדשנות הישראלית כדוברת ראשית בכנסים מובילים בכל העולם ובאו"ם בנושאי חדשנות, ומכהנת כשופטת בתחרויות טכנולוגיה רבות בעולם ובישראל. נשואה לגולן רובינשטין ואם לשלושה ילדים. מתגוררת בתל אביב. מנכ"לית ונשיאה של האיגוד הישראלי לתעשיות מתקדמות (IATI). חברה בחבר הנאמנים של אוניברסיטת תל אביב. מכהנת כחברת מועצת המנהלים של קרן תל אביב יפו לפיתוח. יו"ר הוועדה לקשרי מחקר ופיתוח בינלאומיים במועצה הלאומית למחקר ולפיתוח. חברה בוועדת הפיקוח אחר עמידה ביעדי רשות הפטנטים במשרד המשפטים. חברה בוועדת ההיגוי לקידום החברה הערבית בתעשיית ההיי טק. מאמרה של קרין ב"ספר ההייטק הישראלי" של דה-מרקר, מבט על 2021, סימון מטרות התעשייה על מנת לדחוף את הכלכלה. דה מרקר, דצמבר 2020 עמרי זרחוביץ', ‏גיוסי ההון עדיין גבוהים? אם המצב לא ישתפר, הפיטורים בהייטק יימשכו, באתר גלובס, 21 ביולי 2020 מאיר אורבך, בכירים בהייטק: הקפאת תקציב רשות החדשנות - פגיעה אנושה בענף, באתר כלכליסט, 23 בפברואר 2020 קרין מאיר רובינשטין, הקמת קרנות היי-טק מחייבת הדרכה והכשרה למוסדיים, באתר TheMarker‏, 13 ביולי 2017 עידן רבי, ‏"פחות מ-5% מההשקעות בהיי-טק בוצעו על ידי ישראלים", באתר גלובס, 15 ביולי 2015 קרין מאיר רובינשטין, כך ישראל יכולה להכות את מדד החדשנות של בלומברג, באתר TheMarker‏, 12 בפברואר 2013 Karin Mayer Rubinstein, More than positioning: Israel's tech challenges, The Jerusalem Post, September 5, 2016 שגית פסטמן, שיעור מספר 10: אל תפחדי להיכשל, סלונה, 31 בדצמבר 2013 בר בן-ארי, הושלם המיזוג של איגוד תעשיית ההיי-טק ואיגוד מדעי החיים, באתר TheMarker‏, 18 בינואר 2012 דיילי ציפי, כשהשר בנט וראשי איגוד IATI נפגשו, באתר אנשים ומחשבים, ‏23 בפברואר 2015 הדר חורש, קרין מאיר-רובינשטין, מנכ"לית האיגוד הישראלי לתעשיות מתקדמות IATI, באתר פורבס, ‏11 בינואר 2015 (ארכיון) הדר חורש, מגזין 'פורבס ישראל' ישיק את דירוג 300 הצעירים המשפיעים ביותר בישראל, באתר economist.co.il, ‏16 בספטמבר 2008 Karin Mayer Rubinstein on LinkedIn: I am proud to join the Board of Directors of The Tel Aviv Foundation | 15 comments, www.linkedin.com (באנגלית) Karin Mayer Rubinstein on LinkedIn: שמחה וגאה על המינוי שלי ליו"ר ועדת קשרי המחקר והפיתוח הבינלאומיים | 36 comments, באתר www.linkedin.com (באנגלית)